**319/2018. (XII.10.) Kgy. sz. határozat**

1. Szombathely Megyei Jogú Város Közgyűlése támogatja Szombathely város egészségügyi alapellátásában háziorvosi feladatokat végző háziorvosok, és a központi orvosi ügyelet által használt szoftver cseréjét, önkormányzati támogatásból történő beszerzését.
2. A Közgyűlés felkéri a Szombathelyi Egészségügyi és Kulturális GESZ igazgatóját, hogy Szombathely Megyei Jogú Város Önkormányzata Versenyszabályzatának megfelelve indítsa el a versenyeztetési eljárást a háziorvosi dokumentációs rendszer beszerzésére, és tájékoztassa a háziorvosokat, hogy a háziorvosi informatikai rendszer tárgyában kötött megállapodást - 3 hónapos felmondási idő figyelembevételével - mondják fel 2018. december 31. napjától.
3. A Közgyűlés az Egészségügyi és Kulturális GESZ 2019. évi költségvetésében biztosítja a szoftvercseréhez szükséges 8.692.000,- Ft összeget, továbbá az önkormányzat mindenkori költségvetésében fedezetet biztosít az évenkénti szoftverkövetési díj kiegészítéséhez, amelynek 2019. évi összege 6.300.000,- Ft.

**Felelős:** Dr. Puskás Tivadar polgármester

Molnár Miklós alpolgármester

Dr. Károlyi Ákos jegyző

/a végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője

Stéger Gábor a Közgazdasági és Adó Osztály vezetője

Vigné Horváth Ilona a Szombathelyi Egészségügyi és Kulturális GESZ igazgatója/

**Határidő:** azonnal (az 1. és 2. pont vonatkozásában)

2019. évi költségvetés tervezése, illetve a szoftverkövetési díj biztosítására az önkormányzat mindenkori költségvetési rendelete (a 3. pont vonatkozásában)